钦定古今图书集成/明伦汇编/人事典/第052卷 > 《子华子》 > 《执中》
## 钦定古今图书集成/明伦汇编/人事典/第052卷 > 《子华子》 > 《执中》

《子华子》曰：“撞钧石之钟，六乐合奏于庭，所以写乐也，
而隐忧者临之而逾悲，不主乎乐故也。郁摇而行歌，
促弦而急弹，所以写忧也，而安恬者得之而逾欢，不
主于忧故也。然则忧乐在外也，所以主之者内也。内
之所感，赭苍五色，东西留区，而昧者则不之知也。故
曰：‘观流水者，与水俱流，其目运而心逝者欤’？”